LĪGUMS
(Par operatīvo transportlīdzekļu vadīšanas apmācībām)

Rīgā, 
Parakstīšanas datums ir pēdējā pievienotā
droša elektroniskā paraksta un tā laika zīmoga datums

Rīgas valstspilsētas pašvaldības policija (turpmāk – Pasūtītājs), tās priekšnieka Jura Lūkass personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un Rīgas domes 2020. gada 6. augusta nolikuma Nr. 39 “Rīgas valstspilsētas pašvaldības policijas nolikums” 12. punktu no vienas puses, un
SIA “Drošas braukšanas skola”, vienotais reģistrācijas Nr. 40003732540 (turpmāk – Izpildītājs), tās valdes [..] personā, kurš rīkojas uz [..], no otras puses, bet abas līguma slēdzējas puses kopā sauktas – Puses,
pamatojoties uz Pasūtītāja Personāla nodaļas priekšnieces 2026. gada 25. septembra ziņojumu Nr. RPP-26-1586-dv, noslēdz šādu līgumu (turpmāk – Līgums):
1. Līguma priekšmets
Pasūtītājs uzdod, bet Izpildītājs apņemas veikt Pasūtītāja darbinieku operatīvo transportlīdzekļu vadītāju braukšanas apmācību, atbilstoši Līguma un Līguma pielikuma “Tehniskā specifikācija-Finanšu piedāvājums” nosacījumiem (turpmāk – Apmācības).
2. Līguma summa un norēķinu kārtība
2.1. Maksa par Apmācību veikšanu vienai Pasūtītāja darbinieka grupai bez pievienotās vērtības nodokļa (turpmāk – PVN) ir EUR 2 561,98 (divi tūkstoši pieci simti sešdesmit viens euro, 98 centi).
2.2. Maksa par 5 (piecu) Pasūtītāja darbinieku grupu apmācību bez PVN ir EUR 12 809,90 (divpadsmit tūkstoši astoņi simti deviņi euro, 90 centi), PVN 21% maksai ir EUR 2 690,08 (divi tūkstoši seši simti  deviņdesmit euro, 08 centi). Kopējā maksa (līguma summa) ar PVN 21% ir EUR 15 499,98 (piecpadsmit tūkstoši četri simti deviņdesmit deviņi euro, 98 centi).
2.3.  Samaksa par Apmācībām tiek veikta pamatojoties uz abu Pušu parakstītu pakalpojuma pieņemšanas-nodošanas aktu un Izpildītāja iesniegto rēķinu. Pieņemšanas-nodošanas aktu ir tiesīgas parakstīt Līguma 7. sadaļā norādītās Pušu kontaktpersonas vai to pienākumu izpildītāji.
2.4. Pasūtītājs veic apmaksu par Pasūtījumu 14 (četrpadsmit) dienu laikā no dienas, kad Izpildītājs iesniedz Pasūtītājam elektronisku rēķinu (turpmāk – rēķins) un pieņemšanas-nodošanas aktu.
2.5. Rēķinus apmaksai Izpildītājs iesniedz Pasūtītājam pa 1 (vienu) Izpildītāja izvēlētu un šajā punktā noteiktu rēķina piegādes kanālu:
2.5.1. atbilstoši Rīgas valstspilsētas pašvaldības portālā https://www.eriga.lv/servicestarter.ashx?sid=INVOICE_SUBMISSION dotajai shēmai un aprakstam par elektroniskā rēķina formātu;
2.5.2. izveidojot programmatūru datu apmaiņai starp Izpildītāja norēķinu sistēmu un Rīgas domes Vienoto informācijas sistēmu;
2.5.3. portālā Latvija.lv Pašvaldības e adresē – EINVOICE@90011524360.
2.6.  Izpildītājs rēķinā norāda:
Saņēmējs: Rīgas valstspilsētas pašvaldība;
Adrese: Rātslaukums 1, Rīga, LV-1050;
Reģistrācijas numurs: 90011524360;
PVN reģistrācijas Nr.: LV90011524360;
Banka: Luminor Bank AS Latvijas filiāle
SWIFT kods: RIKOLV2X;
Konts: LV41RIKO0021800014010;
RD iestāde: Rīgas valstspilsētas pašvaldības policija;
RD iestādes adrese: Lēdurgas iela 26, Rīga, LV-1034; 
RD iestādes kods: 219.
Pasūtītāja Līguma reģistrācijas numuru.  
2.7. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
2.8. [bookmark: _Hlk207181650][bookmark: _Hlk206676645]Izpildītājam ir pienākums pašvaldības portālā www.eriga.lv vai www.latvija.lv sekot līdzi iesniegtā rēķina apstrādes statusam portālā. 
2.9.  Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
3. Pušu tiesības un pienākumi
3.1. Pasūtītājam ir tiesības saņemt kvalitatīvi sniegtas Apmācības. 
3.2. Pasūtītājs ir tiesīgs izvirzīt pretenzijas par Apmācību kvalitāti.
3.3. Pasūtītāja pienākums ir pieņemt Līgumam atbilstošas Apmācības un tās apmaksāt.
3.4. Izpildītājam ir pienākums Pasūtītāja darbiniekiem izsniegt sertifikātus par sekmīgu Apmācību pabeigšanu. Darbiniekiem, kuri Apmācību nav sekmīgi pabeiguši, sertifikātu neizsniedz.
3.5. Izpildītājam ir tiesības saņemt samaksu par kvalitatīvi izpildītām Apmācībām Līgumā noteiktajā termiņā
4. Pušu atbildība un strīdu izskatīšanas kārtība
4.1. Puses ir atbildīgas par savas darbības vai bezdarbības rezultātā otrai Pusei nodarītajiem zaudējumiem un atlīdzina tos pilnā apmērā.
4.2. Puses ir atbildīgas par līgumsaistību izpildi, zaudējumu nodarīšanu otrai Pusei vai trešajām personām un atlīdzina tos pilnā apmērā Latvijas Republikas normatīvajos aktos paredzētajā kārtībā.
4.3. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
5. Līguma darbības termiņš un tā izbeigšana
5.1. Līgums stājas spēkā ar tā abu Pušu parakstīšanas dienu un darbojas līdz 2026. gada 15. decembrim.
5.2. Pasūtītājs ar rakstisku paziņojumu ir tiesīgs Līgumu izbeigt nekavējoties šādos gadījumos:
5.2.1. ja Pasūtītājs konstatējis, ka Izpildītājs vairakkārt nav sniedzis Apmācības atbilstoši Līguma nosacījumiem;
5.2.2. ja Izpildītājs vēlas paaugstināt Apmācību cenas;
5.2.3. ja Izpildītājs pasludināts par maksātnespējīgu;
5.2.4. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta Izpildītāja darbība.
5.3. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
5.4. Pasūtītājam ir tiesības vienpusēji izbeigt Līgumu, ja Līgum nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.5. Līgumu var izbeigt jebkurā laikā ar Pušu rakstisku vienošanos vai izbeigt vienpusējā kārtā, brīdinot otru Pusi vismaz 1 (vienu) mēnesi pirms Līguma izbeigšanas paredzētā laika, nosūtot rakstisku paziņojumu.
6. Citi Līguma noteikumi
6.1. Jebkuri Līguma grozījumi noformējami rakstveidā un pēc to abpusējas parakstīšanas pievienojami Līgumam kā neatņemama tā sastāvdaļa.
6.2. Jautājumi, kas nav atspoguļoti Līgumā, tiek izskatīti atbilstoši pastāvošajiem Latvijas Republikas normatīvajiem aktiem.
6.3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
6.4. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
6.5. Puses apņemas nekavējoties informēt viena otru par savu rekvizītu maiņu.
6.6. Līgums sastādīts uz 4 (četrām) lapām ar Līguma pielikumu „Tehniskā specifikācija-Finanšu piedāvājums” uz 2 (divām) lapām, kas ir neatņemama Līguma sastāvdaļa.

